Publication: Magyar Közlöny
Issue: MK-1998-34 (Year: 1998, Number: 34)
Era: 1990-2004
Section: Melléklet a 18/1998. (IV. 24.) MKM rendelethez
Paragraph Index: 197

1. A felülvizsgálatot a következő típusú bizottságok közötti munkamegosztás keretében kell megszervezni: — Polgári Jogi Kodifikációs Főbizottság, amelynek feladata a munkacsoportok javaslatai és a Szerkesztőbizottság előterjesztése alapján döntéshozatal a koncepcionális súlyú kérdésekben; — Polgári Jogi Kodifikációs Szerkesztőbizottság, amelynek feladata a munkabizottságok tevékenységének irányítása, koordinálása és ennek alapján előterjesztések készítése a Főbizottság számára, valamint a Főbizottság állásfoglalásán és a munkabizottságok javaslatain alapuló koncepciónak megfelelő normaszöveg kodifikációja; — munkacsoportok, amelyeknek feladata a szaktudomány reprezentánsai, továbbá a minisztériumok és országos hatáskörű szervezetek, valamint az állampolgári szervezetek és a gazdasági élet szereplőit reprezentáló érdekképviseletek, köztestületek képviselőinek bevonásával a Ptk. egyes részterületeire vonatkozó javaslatok kidolgozása. Felelős: igazságügy-miniszter Határidő: a) a melléklet szerinti Polgári Jogi Kodifikációs Főbizottság, illetve Polgári Jogi Kodifikációs Szerkesztőbizottság megalakítására: azonnal

Source: https://magyarkozlony.hu/hivatalos-lapok/ff4a29d2cf4c6c803eadde41355a2936bf8e5076/dokumentumok/19185c5d7275569ca1b02f605e260ad7da4a3d37/letoltes